Proiect

PARLAMENTUL REPUBLICII MOLDOVA

LEGE

pentru ratificarea Convenţiei Consiliului  Europei

cu privire la prevenirea cazurilor de apatridie în legătură

cu succesiunea statelor, adoptată la 19 mai 2006 la Strasbourg

Parlamentul adoptă prezenta lege organică.


Art.1. – Se ratifică Convenţia Consiliului  Europei cu privire la prevenirea

cazurilor de apatridie în legătură  cu succesiunea statelor, adoptată la 19 mai 2006 la Strasbourg şi semnată de  Republica Moldova la 29 ianuarie 2007.


Art.2. – Guvernul va întreprinde măsurile necesare pentru realizarea prevederilor  convenţiei nominalizate.


Art.3. – Ministerul Afacerilor Externe şi Integrării Europene va pregăti şi va remite instrumentul de ratificare depozitarului convenţiei sus-numite.


Preşedintele Parlamentului
Expunere de motive referitoare Ia oportunitatea ratificării Convenţiei Europene cu privire la prevenirea cazurilor de apatridie în legătură cu succesiunea statelor adoptată
la Strasbourg, la 19 mai 2006
1.
Informaţii generale
La 19 mai 2006 de către Consiliul Europei a fost adoptată Convenţia Europeană cu privire la prevenirea cazurilor de apatridie în legătură cu succesiunea statelor. Elaborarea acestui act a fost generată de necesitatea respectării scopurilor principale ale comunităţii internaţionale în domeniul cetăţeniei şi creării unui instrument unic în problema abordată.
Recunoscînd că Convenţia Europeană cu privire la cetăţenie, semnată la Strasbourg la 6 noiembrie 1997 şi ratificată de către Republica Moldova la 14 octombrie 1999 prin Hotărîrea Parlamentului nr. 621-XIV Republicii Moldova conţine doar principii generale, stabilirea unor reguli privind problema persoanelor fără cetăţenie, în special în cazul succesiunii statelor, este deosebit de binevenită.
2.
Aspectul politic
Avînd în vedere scopul prezentei Convenţii, prin ratificarea acestui instrument internaţional, Republica Moldova va manifesta pe plan internaţional aspiraţia sa la valorile democratice şi va demonstra întregii comunităţi internaţionale angajamentul său de a promova şi asigura respectarea drepturilor omului. Ratificarea prezentei Convenţii este oportună pentru Republica Moldova, pentru care este caracteristic procesul succesiunii statelor, în urma căruia posesorii cetăţeniei statului predecesor nu au dobîndit cetăţenia statului succesor.
3.AspectuI normativ
Legislaţia naţională în domeniu este racordată la prevederile Convenţiei nominalizate. Unul din principiile de bază stipulate în documentul dat este evitarea apatridiei, fapt care este oglindit în Legea cetăţeniei Republicii Moldova nr. 1024-XIV din 2 iunie 2000, art.7., lit.d).
Cadrul legislativ în vigoare asigură respectarea principiilor de bază stipulate în Convenţie: dreptul la cetăţenie pentru persoanele care au deţinut cetăţenia statului predecesor, evitarea cazurilor în care cetăţeanul statului predecesor poate deveni apatrid, neadmiterea discriminării, facilitatea dobîndirii cetăţeniei de către apatrizi.
4.
Aspectul organizatoric
In acest context Ministerul Afacerilor Externe şi Integrării Europene, va fi desemnat în calitate de autoritate competentă pentru prezentarea poziţiei oficiale a Guvernului Republicii Moldova.
5.
Aspectul financiar
Prevederile prezentei Convenţii nu impun cheltuieli financiare suplimentare.
6.Aspectul temporar
Prezenta Convenţie va intra în vigoare la trei luni de la data depunerii de către Republica Moldova a instrumentului său de ratificare.
In contextul celor menţionate, precum şi luînd în consideraţie priorităţile politicii externe ale Republicii Moldova, Ministerul Dezvoltării Informaţionale consideră oportun ratificarea Convenţiei Europene cu privire la prevenirea cazurilor de apatridie în legătură cu succesiunea statelor.
Proiectul în cauză a fost avizat cu autorităţile interesate propunerile şi obiecţiile cărora au fost acceptate la definitivarea acestuia.
/ Ministrul dezvoltării informaţionale 

